A HBS Soerabaja csapatának a labdarúgója volt. Ő volt az 1938-as labdarúgó-világbajnokságon a holland-indiai válogatott csapatkapitánya, a Magyarország elleni 6–0-s verességgel búcsúztak a tornától. Érdekesség, hogy a magyar csapatkapitánynak, Sárosi Györgynek is ugyanolyan doktori diplomája volt, mint Nawirnak. Az indonéz játékos a meccsek alatt is hordta szemüvegét. A válogatott az 1938-as labdarúgó-világbajnokság-selejtezőkön játék nélkül jutott túl, mert ellenfelük, Japán visszalépett. Nawir a világbajnokságok történetének egyetlen szemüvegben pályára lépő játékosa. Nawir és legtöbb csapattársa két válogatott mérkőzést játszott: a magyarok kívülin a torna után lejátszott, Hollandia elleni 9–2-es vereséget hozó találkozón léptek pályára. Ez volt Holland-India utolsó válogatott meccse, mert Indonézia 1945-ös függetlenné válásáig nem játszottak több meccset.